Saarküla

Saarküla (vene Саркюля, soome Saarkylä, vadja Saarcülä) on küla Venemaal Leningradi oblastis Kingissepa rajoonis Rosona jõe kaldal. 

Küla on esimest korda mainitud 1676. aastal.

1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Vaivara kihelkonna Narva valda ja Viru maakonna Narva valda. Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud.

1920. aastal oli Saarkülas 53 majapidamist. 1922. aastal oli külas 386 elanikku. Saarkülas oli kool ja kirik. Kuna küla asus saarel, oli see ümbritsetud veega: põhjast Narva laht, lõunast Rossoni jõgi, lääne poolt Narva jõgi ja idast nüüdseks kadunud jõeke, mis ühendas Vaikset järve Narva lahega. Saar oli neli kilomeetrit pikk ja poolteist kilomeetrit lai. Naabruses asuva Venekülaga toimus praamiühendus. Küla on esimest korda mainitud Novgorodi kroonikas 1571. aastal nimega Narofschoi Ostof by. Rootsi allikates kannab küla nimesid Sarakÿla (1582), Sarakÿlla (1584), Sarrekÿlla (1585), Sareckÿlla (1586), Sarenkÿlla (1589).

Külas elab viis inimest (2010).

Aastatel 1936–1940 elas külas vene luuletaja Igor Severjanin. Tema auks on külas nimetatud üks tänav. Külas on korraldatud Igor Severjanini autorilaulude festivale.

Leningradi oblasti külad
Kingissepa rajoon (Leningradi oblast)
Narva vald